
Pučko otvoreno učilište Poreč raspisuje

NATJEČAJ 
za popunu slobodnog radnog mjesta

1. Referent/ica za tehniku i kino
– 1 izvršitelja/ica na neodređeno puno radno vrijeme (40 sati tjedno)

Uvjeti radnog mjesta:
· završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij društvenog, humanističkog, umjetničkog ili tehničkog smjera;
· najmanje jedna godina radnog iskustva na odgovarajućim poslovima;
· aktivno znanje najmanje jednog stranog jezika;
· napredno poznavanje rada na računalu;
· poznavanje digitalne kino tehnologije i scenske tehnike, uključujući audio, video i rasvjetne sustave.
· probni rad 6 mjeseci.
Opis poslova:
· sudjeluju u osmišljavanju, selekciji i strateškom razvoju cjelogodišnjeg kino programa u suradnji s voditeljem Glazbeno-scenskog odjela, te sudjeluje u izradi financijskog plana i izvješća cjelogodišnjeg kino programa za potrebe Učilišta i nadležnih institucija;
· samostalno organizira, koordinira i provodi filmske programe, kino projekcije, filmske revije, festivale i popratne manifestacije Učilišta;
· planira i koordinira rad kinooperatera i kućnog majstora-tehničara, izrađuje rasporede rada te raspoređuje tehničke zadatke u skladu s programom Glazbeno-scenskog odjela u suradnji s voditeljem općih poslova;
· aktivno sudjeluje u organizacijskoj i logističkoj pripremi filmskih festivala i posebnih revija u organizaciji Učilišta;
· koordinira tehničku realizaciju programa i događanja Učilišta te surađuje s voditeljima drugih odjela Učilišta u vezi s njihovim tehničkim potrebama;
· analizira tehničke zahtjeve (rider) gostujućih kazališta, koncerata i drugih programa te sudjeluje u pripremi, postavljanju, korištenju i upravljanju audio, video i rasvjetnim sustavima;
· prati tehničku ispravnost, održavanje i servisiranje opreme, informatičke infrastrukture i prostora dvorana te predlaže mjere za njihovo unaprjeđenje, modernizaciju i nabavu nove opreme;
· rukuje suvremenom digitalnom kino- opremom i profesionalnim audiovizualnim sustavima u dvorani te na dislociranim ili otvorenim pozicijama
· zaprima, provjerava i tehnički priprema filmske kopije, formate  pripadajuće digitalne ključeve;
· komunicira s filmskim distributerima, autorima, nezavisnim producentima i tehničkim timovima gostujućih programa;
· predlaže i provodi aktivnosti razvoja publike, osobito za djecu i mlade, uključujući edukativne programe;
· priprema potrebnu dokumentaciju te izrađuje prijedloge ugovora, sporazuma i drugih akata vezanih uz programe iz djelokruga rada;
· prati i nadzire korištenje odobrenih financijskih sredstava za filmske programe, festivale i tehničku realizaciju događanja 
· izrađuje troškovnike i procjene troškova za nabavu filmova, autorskih prava, scenskih postava, tehničke opreme, tehničkih usluga i festivalskih usluga te sudjeluje u pripremi dokumentacije za njihovu nabavu;
· prati propise, stručne standarde i suvremene trendove u području filmske i audiovizualne djelatnosti, kino-prikazivaštva, tehničke produkcije i razvoja publike te predlaže njihovu primjenu u radu Učilišta;
· obavlja i druge poslove iz djelokruga rada radnog mjesta po nalogu voditelja Glazbeno-scenskog odjela i ravnatelja.

Uz vlastoručno potpisanu  prijavu na natječaj  u kojoj se navode osobni podaci podnositelja (ime i prezime, adresa stanovanja, broj telefona/mobitela, adresa elektroničke pošte) prijave  prijavitelj prilažu: 

1. životopis
2. dokaz o državljanstvu (preslika važeće osobne iskaznica, putovnica ili domovnica)
3. dokaz o odgovarajućem stupnju obrazovanja (preslika diplome)
5. uvjerenje nadležnog suda da se protiv kandidata (m/ž) ne vodi kazneni postupak ili uvjerenje iz sustava e-građani s QR kodom (ne starije od 30 dana od dana objave natječaja)
6. presliku potvrde ili elektroničkog zapisa o podacima evidentiranim u matičnoj evidenciji HZZMO-a (elektronički zapis o radno-pravnom statusu – e-radna knjižica kao dokaz o radnom iskustvu)
7. najmanje jedna godina radnog iskustva na odgovarajućim poslovima (preslika ugovora o radu potvrda poslodavca)
8. dokaz o poznavanju jednog stranog jezika (preslika svjedodžbe, potvrda ili vlastoručno potpisana izjava)
9. napredno poznavanje rada na računalu preslika svjedodžbe, potvrda ili vlastoručno potpisana izjava)
10. dokaz o poznavanju digitalne kino tehnologije i scenske tehnike, uključujući audio, video i rasvjetne sustave (preslika svjedodžbe, potvrda ili vlastoručno potpisana izjava)

Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Natječaj će biti objavljen 12. listopada 2026. godine i traje do 22. listopada 2026. godine.
Rok za podnošenje pisanih prijava na natječaj je 10 (deset) dana od dana objave natječaja na mrežnim stranicama Hrvatskog zavoda za zapošljavanja, mrežnim stranicama i oglasnoj ploči Pučkog otvorenog učilišta Poreč.

Pisane prijave s dokazima o ispunjenju uvjeta iz natječaja se predaju u zatvorenoj omotnici neposredno u tajništvo Pučkog otvorenog učilišta Poreč, u redovnom radnom vremenu (od 7 do 11 sati)  ili preporučenom poštom na adresu: Pučko otvoreno učilište Poreč, Narodni trg 1, 52 440 Poreč-Parenzo, s naznakom „Za javni natječaj za radno mjesto referent/ica za tehniku i kino“

Isprave se prilažu u neovjerenoj preslici, a prije sklapanja ugovora o radu, odabrani kandidat predočit će izvornik.  

Kandidati koji su pravodobno dostavili potpunu prijavu sa svim traženim prilozima i ispunjavaju uvjete iz natječaja mogu biti pozvani na razgovor (intervju).

U prijavi na natječaj kandidati su dužni navesti adresu, broj telefona/mobitela i/ili adresu elektroničke pošte kako bi putem istih mogli biti obaviješteni o datumu i vremenu razgovora (intervjua).

Pučko otvoreno učilište Poreč zadržava pravo poništiti natječaj ili ne izabrati ijednog kandidata bez navođenja razloga poništenja.

Ako kandidat ostvaruje pravo prednosti po posebnom zakonu dužan je u prijavi na natječaj pozvati se na to pravo, te osim dokaza o ispunjavanju traženih uvjeta iz natječaja, priložiti presliku dokumenata kojima se dokazuju okolnosti na temelju kojih ostvaruje pravo prednosti.
 
Kandidati koji ostvaruju pravo na prednost prilikom zapošljavanja sukladno članku 102. Zakona o pravima hrvatskih branitelja iz Domovinskog rata i članova njihovih obitelji (NN 121/17, 98/19, 84/21), uz prijavu na javni natječaj dužni su, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja: https://branitelji.gov.hr/zaposljavanje-843/843
 
Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20) u prijavi na natječaj dužni su pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.
 
Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti civilnih i vojnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj dužni su, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Javljanjem na ovaj natječaj kandidat je suglasan da se osobni podaci iz natječajne dokumentacije prikupe i obrađuju te da po završetku natječaja budu sačuvani radi eventualnog kontaktiranja u slučaju otvaranja drugog radnog mjesta.
 Priloženu natječajnu dokumentaciju ne vraćamo.

O rezultatima Natječaja kandidati će u zakonskom roku biti obaviješteni javnom objavom na mrežnoj stranici Pučkog otvorenog učilišta Poreč.

Podnošenjem prijave na natječaj kandidat daje izričitu privolu Pučkom otvorenom učilištu Poreč da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18).

